## Εγγραφές στο Δημοτικό Σχολείο, για το σχολικό έτος 2020-2021

**Οι αιτήσεις εγγραφών** στο δημοτικό σχολείο για το σχολικό έτος 2020-2021 θα πραγματοποιηθούν **από 15 έως 29 Μαΐου 2020**

**(ώρες 13:15 – 14:00) στη Ν. Λυκογιάννη**

Τα απαιτούμενα δικαιολογητικά για την εγγραφή στην Α΄ τάξη του δημοτικού σχολείου είναι τα εξής:

α. **Πιστοποιητικό γέννησης Δήμου ή Κοινότητας**. Σας ενημερώνουμε ότι για την εγγραφή των μαθητών στα Δημόσια Δημοτικά Σχολεία της χώρας **δεν απαιτείται η προσκόμιση του Πιστοποιητικού Γέννησης από τους γονείς**, αλλά **αναζητείται από τις σχολικές μονάδες μέσω του Πληροφορικού Συστήματος myschool του ΥΠΑΙΘ**

β. **Επίδειξη του Βιβλιαρίου Υγείας του Παιδιού** (Β.Υ.Π.), ή προσκόμιση άλλου στοιχείου στο οποίο φαίνεται ότι έγιναν τα προβλεπόμενα εμβόλια.

«***είναι υποχρεωτικά όλα εκείνα τα εμβόλια που είναι ενταγμένα στο Εθνικό Πρόγραμμα Εμβολιασμών και για αυτό δίνονται δωρεάν στα πλαίσια προστασίας της Δημόσιας Υγείας. Μόνο σε περιπτώσεις ιατρικής αντένδειξης, θα μπορούν οι γονείς να αρνηθούν τον εμβολιασμό των παιδιών τους***».

γ. **Το Ατομικό Δελτίο Υγείας Μαθητή** (Α.Δ.Υ.Μ.) το έντυπο θα το παραλάβετε από το Δημοτικό σχολείο.

δ. **Αποδεικτικό στοιχείο** από το οποίο, κατά την κρίση του Διευθυντή του σχολείου, φαίνεται η **διεύθυνση κατοικίας του μαθητή**.

ε. **Βεβαίωση παρακολούθησης νηπιαγωγείου**. Μέχρι την ημερομηνία έκδοσης της «Βεβαίωσης παρακολούθησης», το νηπιαγωγείο εκδίδει «Βεβαίωση Φοίτησης» η οποία θα προσκομιστεί από γονέα ή κηδεμόνα του μαθητή για την εγγραφή του στο δημοτικό.

Οι αλλοδαποί μαθητές που δε δύνανται να προσκομίσουν το πιστοποιητικό γέννησης μπορούν να εγγραφούν με ληξιαρχική πράξη γέννησης.

**Επιπροσθέτως σας επισημαίνουμε ότι τη σχολική χρονιά 2020-2021 στην Α΄ Τάξη του Δημοτικού Σχολείου θα φοιτήσουν οι μαθητές που γεννήθηκαν από 1-1-2014 έως 31-12-2014.**

Ν. Λυκογιάννη 14 Μαΐου 2020 Ο Διευθυντής του Σχολείου